**R A P O R T U L**

**privind utilizarea mijloacelor fondului rutier pentru drumurile**

**publice naționale pe anul 2017**

Fondul rutier a fost constituit prin [Legea nr.720 din 2 februarie 1996](lex:LPLP19960202720) (Republicat: Monitorul Oficial al Republicii Moldova nr.247-251/753 din 17.12.2010) în scopul asigurării finanțării activităților de administrare, inclusiv întreținere și reparare a drumurilor publice din Republica Moldova.

În baza modificărilor Legii fondului rutier nr. 720/1996 și a Legii nr. 397/2003 privind finanţele publice locale, operate prin Legea nr. 24 din 10 martie 2017 pentru modificarea şi completarea unor acte legislative, în anul 2017 a fost efectuată reforma repartizării mijloacelor fondului rutier prin divizarea mijloacelor acestora pentru drumuri publice naționale și locale în funcție de numărul de kilometri echivalenți administrați.

Mijloacele fondului rutier alocate conform Legii bugetului de stat pentru anul 2017,   
nr. 279 din 16 decembrie 2016, au fost repartizate pe capitole de cheltuieli în Programul privind repartizarea mijloacelor fondului rutier pentru drumurile publice naționale pe anul 2017, aprobat prin Hotărârea Guvernului nr. 452 din 20 iunie 2017 și modificat prin Hotărârea Guvernului nr. 72 din 23ianuarie 2018.

Totodată la repartizarea mijloacelor fondului rutier sa ținut cont de modificările operate la Legea drumurilor nr.509 din 22.06.1995 (Republicată: Monitorul Oficial al RM, 2012, nr.280, art.878), prin care a fost reclasificată rețeaua drumurilor publice. Ca urmare prin hotărârea Guvernului nr. 1468 din 30.12.2016 au fost aprobate listele drumurilor publice naţionale şi locale din Republica Moldova, ce a permis pe parcursul primului semestru al anului 2017 transmiterea drumurilor publice locale în administrarea organelor publice locale de nivelul II.

***Structura gestionării drumurilor publice naționale***

Drumurile publice (naționale și locale) din Republica Moldova, începând cu aprilie 2002 până la 1 ianuarie2017, au fost gestionate de Întreprinderea de Stat “Administrația de Stat a Drumurilor”. După transmiterea drumurilor publice locale în administrarea organelor publice locale de nivelul II, Întreprinderea de Stat “Administrația de Stat a Drumurilor” gestionează numai drumurile publice naționale.

Conform statutului, Î.S. “Administrația de Stat a Drumurilor” este întreprindere de stat fondată de Ministerul Transporturilor și Comunicațiilor în vederea gestionării, întreținerii, reparației, modernizării, dezvoltării drumurilor publice și exercită următoare funcții:

* deținând titlul de beneficiar în construcție, reconstrucție, reparație și întreținere a drumurilor și obiectelor gospodăriei drumurilor, distribuie pentru fiecare obiect în parte și tipul de lucrări toate mijloacele alocate în aceste scopuri din bugetul de stat și fondul rutier;
* asigură utilizarea eficientă și transparentă a resurselor financiare și materiale, alocate pentru dezvoltarea și întreținerea gospodăriei rutiere;
* gestionează și asigură menținerea viabilității drumurilor publice naționale transmise de către minister;
* îndeplinește funcțiile unității de implementare a proiectelor finanțate din surse externe

Î.S. “Administrația de Stat a Drumurilor” acționează în limitele stabilite de legislația în vigoare. Organizează revizia periodică a drumurilor, actualizează permanent informația privind starea tehnică a drumurilor și intensitatea traficului rutier pe drumurile naționale.

Activitatea de realizare a funcțiilor de beneficiar, precum și de gestionare a drumurilor publice naționale este finanțată conform „Normativului privind volumul necesar de manoperă și cheltuieli financiare pentru gestionarea drumurilor publice și îndeplinirea funcțiilor de beneficiar” și „Normativul de cheltuieli pentru întreținerea Î.S. „Administrația de Stat a Drumurilor” beneficiar la obiectele finanțate din contul surselor financiare a Instituțiilor Internaționale (credite, granturi)”, aprobate prin ordinele Ministrului transporturilor și infrastructurii drumurilor nr.40 și nr. 41 din 23.02.2016 și publicate în Monitorul Oficial al Republicii Moldova nr. 114-122 din 29.04.2016, art. nr. 698 și 699.

***Rețeaua drumurilor publice***

În anul 2017 a fost efectuată transmiterea a 3494,0 km drumuri locale în administrarea organelor publice locale de nivelul II. Totodată de către Î.S. "Administrația de Stat a Drumurilor"au fost efectuate lucrări de investigare a rețelei de drumuri publice, inclusiv precizarea lungimii acestora, prin urmare la balanța acesteia au rămas 5850,11 km drumuri publice naționale, din care 602,27 km drumuri expres, 1977,45 km drumuri republicane şi 3270,39 km drumuri regionale.

***Fondul rutier – 2017***

Volumul alocărilor în fondul rutier a fost stabilit prin derogare de la prevederile art. 2 alin. (1) lit. a) din Legea fondului rutier nr. 720-XIII din 2 februarie 1996, și în anul 2017 defalcările la fondul rutier din volumul total al accizelor la produsele petroliere (cu excepția gazului lichefiat) nu au depășit 44,14 % și conform Legii bugetului de stat pe anul 2017, a constituit 1447,643 mil. lei din care 1079,724 mil. lei au revenit drumurilor publice naționale, iar 367,9 mil. lei drumurilor publice locale.

Volumul real al acumulărilor în fondul rutier conform prevederilor legislației în vigoare (inclusiv 80 % de la accizele la carburanți) a constituit 2195965,1 mii lei.

Transferurile în fondul rutier pe fiecare sursă de constituire sunt prezentate în tabelul 1.

Tabelul 1

*mii lei*

|  |  |  |
| --- | --- | --- |
| **Denumirea surselor** | **Cod Eco** | **Executat la 31.12.2017** |
| **Total fondul rutier** |  | **1447642,7** |
| ***Taxe rutiere total:*** |  | ***526534,2*** |
| Taxa pentru folosirea drumurilor Republicii Moldova de către autovehiculele neînmatriculate in Republica Moldova | 114631 | 5325,5 |
| Taxa pentru folosirea drumurilor Republicii Moldova de către autovehiculele neînmatriculate in RM ale căror masa totala, sarcina masică pe osie sau a căror gabarite depășesc limitele admise | 114632 | 4749,1 |
| Taxa pentru folosirea drumurilor de către autovehiculele înmatriculate în Republica Moldova | 114633 | 372068,0 |
| Taxa pentru folosirea drumurilor Republicii Moldova de către autovehicule înmatriculate în RM ale căror masa totala, sarcina masică pe osie sau a căror gabarite depășesc limitele admise | 114634 | 3015,4 |
| Taxa pentru folosirea zonei de protecție a drumurilor din afara perimetrului localităților pentru efectuarea lucrărilor de construcție si montaj | 114635 | 452,4 |
| Taxa pentru folosirea zonei de protecție a drumurilor din afara perimetrului localităților pentru amplasarea publicității exterioare | 114636 | 441,0 |
| Taxa pentru folosirea zonei de protecție a drumurilor din afara perimetrului localităților pentru amplasarea obiectivelor de prestare a serviciilor rutiere | 114637 | 2090,2 |
| Vinieta | 114638 | 98113,2 |
| Taxa pentru comercializarea gazelor naturale destinate utilizării in calitate de carburanți pentru unitățile de transport auto | 114524 | 8839,4 |
| Taxa pentru eliberarea autorizațiilor pentru transporturi rutiere internaționale | 114525 | 25111,2 |
| Amenzi pentru nerespectarea regulilor transportului de calatori, deteriorarea drumurilor auto, a construcțiilor și utilajelor rutiere, a plantațiilor aferente drumurilor | 143440 | * 0,4 |
| Amenzi aplicate de către agenții constatatori din cadrul Autorității Administrative „Agenția Națională Transport Auto” | 143114 | 6329,2 |
| ***Defalcări din produse petroliere (prin derogare de la prevederile legale 44,14%)*** |  | ***921108,5*** |

**Valorificarea mijloacelor financiare alocate din fondul rutier pentru reparația și întreținerea drumurilor publice naționale.**

În scopul asigurării continuității circulației rutiere și siguranței participanților la trafic, până la finalizarea procesului de transmitere a acestora, luând în considerare finalizarea procesului de transmitere a drumurilor locale în luna august 2017, Î.S. „Administrația de Stat a Drumurilor”, a efectuat lucrări de reparație și întreținere a drumurilor locale în volum total de 257,4 mil. lei.

Datele generale privind valorificarea mijloacelor fondul rutier destinate reparației și întreținerii drumurilor publice naționale în anul 2017, sunt prezentate în tabelul 2.

Tabelul 2

|  |  |  |  |  |
| --- | --- | --- | --- | --- |
| **Articolul de cheltuieli** | **Volumul de mijloace planificat,** **conform HGRM**  **452  din  20.06.2017 cu modificările ulterioare,** mil lei | **Valorificat,** mil lei | | |
| **Total** | **inclusiv pentru drumurile** | |
| **naționale** | **locale** |

| 1 | | 2 | 5 | 6 | 7 |
| --- | --- | --- | --- | --- | --- |
| **Total** | | **1079,724** | **1079,724** | **822,346** | **257,378** |
| **1.** | **Întreținerea drumurilor - total** | **610,095** | **610,095** | **524,979** | **85,116** |
| 1.1 | inclusiv: |  |  |  |  |
|  | întreținerea de rutină a drumurilor (plombarea gropilor, profilarea părții carosabile cu adaos de material, întreținerea terasamentului și sistemelor de evacuare a apelor, întreținerea lucrărilor de artă, lucrări neprevăzute: în caz de inundații, cu spălarea terasamentului și distrugerea podurilor, alunecări de teren etc.) | 352,441 | 352,441 | 334,063 | 18,378 |
|  | întreținerea periodică și reparații curente – total | 80,301 | 80,301 | 37,022 | 43,279 |
| Inclusiv: |  |  |  |  |
| 1.2.1) drumuri pietruite | 39,230 | 39,230 | 4,467 | 34,763 |
| 1.2.2) drumuri asfaltate (egalizări și înlocuirea straturilor) | 41,071 | 41,071 | 32,555 | 8,516 |
|  | lucrări pentru asigurarea securității circulației rutiere (marcaj rutier, parapet metalic, înlocuirea și reparația indicatoarelor de circulație) | 56,925 | 56,925 | 55,473 | 1,452 |
|  | întreținerea drumurilor pe timp de iarnă (deszăpezirea, combaterea poleiului) | 97,015 | 97,015 | 78,833 | 18,182 |
|  | crearea de spații verzi în zonele drumurilor (plantarea arborilor și arbuștilor și întreținerea lor) | 0,8 | 0,8 | 0,708 | 0,092 |
|  | elaborarea documentelor normative, implementarea tehnologiilor moderne și efectuarea controlului calității | 2,613 | 2,613 | 2,613 | 0,000 |
|  | administrarea drumurilor | 20,0 | 20,0 | 16,267 | 3,733 |
| **2.** | **Reparația drumurilor și a construcțiilor inginerești (conform anexei nr.1)** | **212,269** | **212,269** | **140,285** | **71,984** |
| **3.** | **Executarea lucrărilor de proiectare, evaluare a drumurilor și procurare a terenurilor** | **24,25** | **24,25** | **19,958** | **4,292** |
| **4.** | **Procurarea utilajului și echipamentului pentru dotarea laboratorului de încercări a Î.S. „Administrația de Stat a Drumurilor” și dezvoltarea bazei de producție a unităților** | **2,01** | **2,01** | **2,01** | **0** |
| **5.** | **Achitarea lucrărilor de întreținere de rutină, întreținere periodică și reparație curentă, asigurare a securității rutiere și întreținere pe timp de iarnă executate pe parcursul anului 2016, recepționate în anul 2017** | **219,037** | **219,037** | **123,051** | **95,986** |
| **6.** | **Cofinanțarea proiectelor de reabilitare a drumurilor incluse în Documentul unic de program al Fondului național pentru dezvoltarea regională (anexa nr.2)** | **12,063** | **12,063** | **12,063** | **0** |

***Activitatea de gestionare, întreținere și reparație a drumurilor publice naționale finanțată din fondul rutier***

1. **Gestionarea**

Rețeaua rutieră constituie una dintre cele mai importante părți a patrimoniului național și aparține aproape în totalitate statului.

Menținerea rețelei de drumuri existente la standarde tehnice corespunzătoare reprezintă o preocupare prioritară pentru administrațiile de drumuri.

Gestionarea patrimoniului rutier de către Î.S. „Administrația de stat a drumurilor” se definește ca un proces sistematic de întreţinere, modernizare şi exploatare a patrimoniului, combinând principiile inginereşti cu practicile comerciale şi cu o justificare economică solidă, şi furnizând instrumente pentru a permite o evaluare organizată şi flexibilă în vederea luării deciziilor necesare care să răspundă așteptărilor populației.

Această gestionare a patrimoniului rutier trebuie să:

* garanteze o păstrare corespunzătoare și la un cost rezonabil a rețelei de drumuri publice naționale;
* garanteze o durabilitate corespunzătoare a rețelei de drumuri publice naționale în prezent și pe o perspectivă de lungă durată;
* să tindă spre o optimizare a raportului cost/beneficiu pentru sistemul de transport rutier.

**Acțiunile principale întreprinse în anul 2017**

În corespundere cu prevederile Legii drumurilor nr.509 din 22.06.1995 și respectiv a prevederilor Hotărârii Guvernului nr. 1468 din 30 decembrie 2016,Î.S. „Administrația de Stat a Drumurilor” pe parcursul anului 2017, în cadrul activității de gestionare a drumurilor publice și în limitele cheltuielilor la capitolul ”gestionare drumurilor publice naționale”, a efectuat o amplă acțiune de reclasificare a drumurilor publice cu transmiterea drumurilor publice locale la balanța autorităților publice locale de nivelul II.

Pe parcursul anului 2017 au continuat lucrările de formare a bazei de date rutiere și evaluarea stării tehnice a părții carosabile a drumurilor.

În cadrul administrării şi evidenţei tehnice a drumurilor în anul 2017 s-a efectuat recensământul traficului rutier.

Informaţia comparativă privind rezultatele înregistrării traficului în anii 2016 și 2017 este prezentată în tabelul 3.

Tabelul 3

| **Nr.** | **Denumirea drumului** | **Amplasarea postului (km)** | **Intensitatea medie zilnică anuală veh./24 ore** | |
| --- | --- | --- | --- | --- |
| **2016** | **2017** |

| **1** | **2** | **3** | **4** | **5** |
| --- | --- | --- | --- | --- |
| 1 | M1 Chişinău - Leuşeni - frontiera cu România | 18 | 4967 | 6124 |
| 2 | 59 | 4604 | 5201 |
| 3 | M2 Chisinau - Soroca - frontiera cu Ucraina | 11 | 28379 | 32967 |
| 4 | 19 | 17114 | 16358 |
| 5 | 71 | 7033 | 7762 |
| 6 | 117 | 4359 | 4359 |
| 7 | 145 | 3110 | 3248 |
| 8 | M3 Chişinău - Cimişlia - Vulcăneşti - Giurgiuleşti - fr. cu România | 34 | 2412 | 2493 |
| 9 | 84 | 3665 | 4194 |
| 10 | 137 | 2185 | 2261 |
| 11 | M14 Brest - Briceni - Chişinău - Tiraspol – Odesa | 37,9 | 5006 | 6012 |
| 12 | 72 | 5577 | 6523 |
| 13 | 104 | 5048 | 6012 |
| 14 | 123 | 8928 | 10388 |
| 15 | 181 | 2001 | 2046 |
| 16 | 233 | 3141 | 3415 |
| 17 | M21 Chişinău-Dubăsari-Poltava (Ucraina) | 12 | 12368 | 12861 |
| 18 | 40 | 2523 | 3037 |
| 19 | R1 Chişinău – Ungheni – Sculeni – frontiera cu Romănia | 12 | 13704 | 14068 |
| 20 | 34 | 4522 | 4663 |
| 21 | 78 | 2334 | 3494 |
| 22 | R2 Chisinau - Bender | 23 | 9841 | 9480 |
| 23 | R3 Chisinau - Hincesti - Cimislia - Basarabeasca | 22 | 10061 | 10928 |
| 24 | R7 Soroca-Drochia-Costeşti-frontiera cu România | 42 | 3029 | 5236 |
| 25 | R8 Otaci - Edineţ | 2,7 | 2107 | 2178 |
| 26 | 28 | 3627 | 3760 |
| 27 | R11 Ocniţa - Briceni | 2,6 | 3048 | 3207 |
| 28 | R13 Bălţi-Şoldăneşti-Rîbniţa | 95 | 3630 | 3745 |
| 29 | R14 Bălţi - Sărăteni - M2 | 11 | 8135 | 9787 |
| 30 | 26 | 7557 | 8209 |
| 31 | R16 Bălţi – Făleşti - Sculeni | 27 | 5071 | 6323 |
| 32 | R20 Rezina-Orhei-Călăraşi | 1 | 3528 | 4882 |
| 33 | R30 Anenii Noi - Căuşeni - Ştefan Vodă - fr. cu Ucraina | 10 | 4505 | 4364 |
| 34 | 64 | 2318 | 2379 |
| 35 | R34 Hînceşti - Leova - Cahul - Slobozia Mare | 0,5 | 4357 | 4493 |
| 36 | 47 | 3853 | 3981 |
| 37 | 82 | 3826 | 3970 |
| 38 | 124 | 5306 | 5463 |
| 39 | R37 Ceadîr-Lunga – Comrat – Cantemir | 5 | 2061 | 2218 |

NOTĂ – Pentru simplificarea comparării datelor prezentate în tabelul 3 denumirile drumurilor corespund celor aprobate prin Hotărîrea Guvernului nr. 1323 din 29.12.2000 cu privire la aprobarea listelor drumurilor publice naţionale şi locale (judeţene).

**b) Întreținerea și reparația drumurilor finanțată din fondul rutier**

Particularitățile drumurilor constau în faptul, că ele sunt utilizate non-stop pe tot parcursul anului indiferent de nivelul finanțării și stării lor tehnice. În comparație cu alte ramuri, când din lipsa finanțării, sau finanțării insuficiente unele construcții și chiar întreprinderi întregi pot fi lichidate sau conservate, drumurile funcționează în continuu sub acțiunea distructivă a traficului și factorilor climaterici.

În condițiile restricțiilor bugetare, la planificarea și realizarea lucrărilor de întreținere și reparații ale drumurilor s-a ținut cont de următoarele principii de baza:

1. Întreținerea curentă de tip preventiv (conservare) a drumurilor reabilitate, modernizate și noi construite, pentru a evita degradarea prematură și a majora termenul de serviciu a acestor drumuri.
2. Întreținerea preventivă pe rețeaua de drumuri naționale principale, în limita surselor financiare asigurate, și numai în cazuri de minimă posibilitate a asigurării cu fonduri financiare utilizarea strategiei de tip întreținere curativă.
3. Întreținere curentă de tip curativ pe rețeaua de drumuri naționale secundare.

În cadrul întreținerii curente au fost efectuate următoarele tipuri de lucrări:

* întreţinerea zonei şi platformei drumului (pe măsura necesităţii) prin curăţirea de noroi adus de vehicule de pe drumurile laterale şi de materialele aduse de viituri; cosirea vegetaţiei ierboase în zona drumului (acostamente, şanţuri, taluzuri, banda mediană), tăierea buruienilor, a lăstărişului, a drajonilor si mărăcinilor, curăţarea plantaţiei de ramuri uscate;
* aducerea la profil a acostamentelor (profilarea acostamentelor pe o lungime de **19288,62km**);
* curățirea și desfundarea șanțurilor, rigolelor, canalelor și a podețelor;
* întreținerea îmbrăcăminților rutiere: plombarea gropilor (**304,6 mii m2**), colmatarea fisurilor și crăpăturilor, așternerea de nisip sau criblură pe suprafețe cu bitum în exces sau șlefuite, eliminarea fenomenelor de pompaj;

- aplicarea straturilor de egalizare **– 153,11 mii m2**;

- întreținerea drumurilor pietruite (reparația drumurilor pietruite fără adaos de material pietros **196,42 mii m2**, reparația drumurilor pietruite cu adaos de material pietros **293,92 mii m2**; profilarea drumurilor pietruite – **9 004,24 km**);

- întreţinerea drumurilor pe timp de iarnă.

Costul total al lucrărilor de întreținere curentă au constituit **510 181 mii lei**.

Totodată în cadrul întreţinerii periodice și reparații curente, ținând cont de mijloacele financiare alocate, Î.S. "Administraţia de Stat a Drumurilor" a executat lucrări de tip ușor: straturi de ranforsare din beton asfaltic, straturi suplimentare de tip macadam, scarificarea îmbrăcămintei din piatră spartă cu profilarea ulterioară cu adaos de material pietros în sumă de **80 301 mii lei**.

**Asigurarea securității circulației rutiere**

Întru realizarea prevederilor Strategiei naţionale pentru siguranţă rutieră aprobate prin Hotărârea Guvernului nr.1214 din 27.12.2010, în programele anuale de reparație și întreținere a drumurilor sunt stabilite cheltuieli ce țin nemijlocit de asigurarea siguranței circulației rutiere. Astfel în Programul pentru anul 2017 această sumă a constituit 56,9 mil. lei. Din contul acestor mijloace în vederea îmbunătățirii orientării participanților la trafic și informării lor despre condițiile de circulație pe drumurile publice au fost instalate **9325 indicatoare** **rutiere** noi, inclusiv:

* pe drumurile **naționale - 7806 buc.**
* pe drumurile **locale - 1519 buc.**

Pentru îmbunătățirea orientării participanților la trafic și sporirea siguranței circulației rutiere au fost instalați **23440 stâlpi de ghidare** cu dispozitive reflectorizante, inclusiv:

* pe drumurile **naționale – 21110 buc.**
* pe drumurile **locale – 2330 buc.**

Pentru o siguranța mai sporită, reducerea gravității accidentelor, evitarea derapării mijloacelor de transport de pe carosabil, direcționarea traficului rutier, în anul 2017 au fost instalate 3,9 km de parapet metalic în sumă de **3,117 mil. lei**.

De asemenea la capitolul siguranța circulației rutiere pe drumurile publice naționale au fost aplicate marcaje longitudinale pe o lungime de **1863 km. l.** în sumă de **27181 mii lei.**

Pentru asigurarea siguranței pietonilor au fost aplicate  **marcaje la trecerile pentru pietoni în 1922 de locații** cu o suprafață de **28173 m2**în sumă de **2113 mii lei** și instalate indicatoare rutiere de tip standard 5.50.3; 5.50.4; 1.20 “trecere pentru pietoni”; 1.21 “Copii”.

Reparația drumurilor și construcțiilor inginerești

Conform Programului modificat privind repartizarea mijloacelor fondului rutier în anul 2017 la reparația drumurilor și construcțiilor inginerești au fost planificate 212,269 milioane lei (anexa nr.1).

Informația privind valorificarea mijloacelor alocate pentru reparația drumurilor la situația din 31 decembrie 2017 este prezentată în tabelul 4.

Tabelul 4

| **Nr.d/o** | **Număr drum** | **Denumirea drumurilor** | **Tronsonul km** | **Volumul alocațiilor, (mii lei)** | **Valorificat, mii lei** | **Tipul lucrărilor** |
| --- | --- | --- | --- | --- | --- | --- |
| 1 | 2 | 3 | 4 | 5 |  | 6 |
| 1 | M1 | Chișinău - Leușeni - frontiera cu România | 6,70 | 1 054 | 1054 | Asigurarea stabilității terasamentelor |
| 2 | M5 | Frontiera cu Ucraina - Criva - Bălți - Chișinău - Tiraspol - frontiera cu Ucraina | 0-71 | 1924 | 1924 | Lucrări de reparație și aplicare a tratamentului bituminos |
| 3 | R6 | Chișinău - Orhei - Bălți | 47,000 | 745 | 745 | Amenajarea locului de staționare a transportului auto adiacent uzinei de cablaj electric |
| 4 | M21\* | Chișinău - Dubăsari - Poltava (Ucraina) | 5,892; 6,0 | 15 248 | 15248 | Construcția podului și pasajului peste calea ferată |
| 5 | M21\* | Chișinău - Dubăsari - Poltava (Ucraina) | 5,892; 6,0 | 2 605 | 2 605 | Reparația podului și pasajului peste calea ferată |
| 6 | R1\* | Chișinău - Ungheni- Sculeni - frontieră cu România | 22,35 | 354 | 354 | Construcția pasarelei |
| 7 | R16\* | Bălți - Fălești - Sculeni | 29,90 | 3 667 | 3667 | Reparația podului |
| 8 | R18\* | Florești - Nicolaevca - Sîngerei | 6-10 | 20 822 | 20822 | Reparația îmbrăcămintei rutiere |
| 9 | R26\* | Tiraspol - Căușeni - Cimișlia, km 46-94 | 71,5-81,2 | 36 195 | 36 195 | Reparația îmbrăcămintei rutiere |
| 10 | R26\* | Tiraspol - Căușeni - Cimișlia, km 46-94 | 82,4-84,3; 85,5-93,3 | 17 710 | 17710 | Reparația îmbrăcămintei rutiere |
| 11 | R26\* | Tiraspol - Căușeni - Cimișlia | 90,00 | 1 996 | 1996 | Consolidarea taluzului deteriorat în urma alunecărilor |
| 12 | G91 | Ungheni-Barboieni-Nemteni-M1 | 38-47 | 16 757 | 16757 | Reparația îmbrăcămintei rutiere |
| 13 | R3\* | Chișinău - Hîncești - Cimișlia - Basarabeasca | 11-14,6; 16,6-29 | 5 375 | 5375 | Tratament bituminos |
| 14 | R35 | Comrat-Cantemir-R34 | 0-25,7 | 5859 | 5859 | Lucrări de reparație și aplicare a tratamentului bituminos |
| 15 | R4\* | Chișinău - Criuleni | 19,00 | 4 085 | 4 085 | Reparația podului |
| 16 | R54 | M2 - Soloneți - Unchiteți - R19 | 4,920 | 811 | 811 | Reparația podului |
| 17 | R7\* | R14 - Drochia - Costești - frontiera cu România | 12,3-103,3 | 3 355 | 3355 | Tratament bituminos |
| 18 | L266\* | Prepelița - Pepeni - Bălăsești, (tronsonul Prepelița - Pepeni) | 0-5 | 6 150 | 6150 | Reparația îmbrăcămintei rutiere |
| 19 | L279\* | Sîngerei - Brejeni - Cozești - Cîșla | 6-11 | 2 799 | 2799 | Reparația îmbrăcămintei rutiere |
| 20 | L284\* | M14-Coșcodeni-Petrosu-stația Fălești | 9,2-15 | 13 562 | 13562 | Reparația îmbrăcămintei rutiere |
| 21 | G67 | G66 - Văsieni - Bahu - R21 | 5,4-8,9 | 1 724 | 1724 | Reparația îmbrăcămintei rutiere |
| 22 | L385\* | Petrești - R17 | 1,60 | 1 140 | 1140 | Reparația podului |
| 23 | L429\* | R 25 - drum de acces spre s. Vărzărești | 0-1,5 | 2 465 | 2465 | Reparația trotuarului |
| 24 | L442\*, L444\* (G82) | Strășeni - Voinova (prin s. Ghelauza) | 0-21 | 5 783 | 5783 | Reparația îmbrăcămintei rutiere |
| 25 | L476\* | M14-Florești-Cobusca Veche-Anenii Noi | 16,20 | 11 306 | 11 306 | Reparația podului |
| 26 | L639\* | Ferapontievca - Chiriet-Lunga - frontiera cu Ucraina | 0-5,2 | 25 780 | 25780 | Reparația îmbrăcămintei rutiere |
| 27 | f/n | R26 - Drum de acces spre s. Hagimus | 0-0,4 | 2998 | 2998 | Reparația îmbrăcămintei rutiere |
|  |  | ***Total*** |  | **212 269** | **212 269** |  |

NOTĂ – Denumirea drumurilor cu numărul marcat cu simbolul „\*” corespunde prevederilor Hotărîrii Guvernului nr. 1323 din 29 decembrie 2000 „Cu privire la aprobarea listelor drumurilor publice naţionale şi locale (judeţene)”, care a fost în vigoare la încheierea contractelor.

Volumul fizic de reparație capitală a drumurilor și construcțiilor inginerești:

* Reparații capitale a drumurilor publice din beton asfaltic – 47,5 km;
* Reparații capitale a drumurilor publice tip macadam – 8,0 km;
* Tratamente bituminoase - 30 km;
* Poduri construite noi - 6 buc.;
* Poduri în construcție - 5 buc.;
* Pavilioane auto construite - 23 buc.

***Elaborarea documentației de proiect și deviz***

Pentru asigurarea obiectelor incluse în Programul lucrărilor de reparație și întreținere a drumurilor publice pe anul 2017 cu documentația de proiect și deviz au fost valorificate   
24,25 mil. lei, inclusiv evaluarea drumurilor și procurarea terenurilor în suma de 3,213 mil. lei.

A fost elaborată documentația de proiect și deviz pentru 30 obiecte de reparație.

O parte din aceste proiecte au fost elaborate de către serviciul proiectări și devize din cadrul Î.S. “Administrația de Stat a Drumurilor”, în sumă de 0,419 mil. lei.

***Supravegherea tehnică a lucrărilor***

Î.S. „Administrația de Stat a Drumurilor” deținătoare a titlului de beneficiar, trebuie să asigure un nivel optim de întreținere a rețelei de drumuri publice, asigurând o repartizare justificată și cu o eficiență maximă a volumului de mijloace financiare disponibile. Cele menționate nu pot fi realizate fără o supraveghere și cunoaștere profundă, profesionistă, a situației curente a drumurilor. Întru realizarea acestei funcții în cadrul întreprinderii activează serviciul supraveghere tehnică a lucrărilor format din 22 persoane.

Lucrările de reparație și întreținere a drumurilor sunt recepționate și admise pentru achitare numai după avizul responsabilului tehnic atestat.

Pentru testarea tehnică instrumentală a lucrărilor și a materialelor de construcție Î.S. „Administrația de Stat a Drumurilor” dispune de laborator de încercări acreditat în Sistemul Național de Acreditare al Republicii Moldova, dotat cu utilajul necesar pentru executarea complexului deplin al lucrărilor de încercări în scopul evaluării calității lucrărilor executate de antreprenori.

***Analize, constatări, calitate și eficiență***

1. Analiza datelor din tabelul 3 privind rezultatele investigării traficului rutier confirmă o creștere esențială a intensității circulației pe drumurile publice naționale. Pe lângă creșterea intensității totale a circulației se înregistrează și o creștere a vehiculelor grele în componența traficului. Pe unele sectoare, ponderea transportului greu constituie de la 30 până la 50% din traficul total, ceea ce depășește cu mult sarcina inițială luată în calcul la dimensionarea structurii rutiere. Luând în considerare subfinanțarea întreținerii rețelei drumurilor și cele menționate supra se poate prognoza o intensificare a procesului de degradare și cedare a rețelei de drumuri.

2. Raportul de evaluare a capacității instituționale, întocmit de către compania internațională „Roughton International LTD” (în cadrul proiectului „Serviciile de consultanță în vederea susținerii reformei sistemului de întreținere a drumurilor în Republica Moldova”), conform celor mai bune practici internaționale numărul personalului tehnic de circa 220 persoane (membru/inginer tehnic cu aproximativ 40-45 km de drumuri pe persoană, care se ocupă numai de întreținerea drumurilor, inclusiv gestionarea activelor, supravegherea și controlul calității) se consideră a fi adecvat pentru rețeaua rutieră publică aflată în gestiunea Î.S. „Administrația de Stat a Drumurilor”.

Astfel, insuficiența personalului ingineresc calificat denotă faptul că la moment sunt rezerve la capitolul gestiunea rețelei conform cerințelor moderne, cu utilizarea procedeelor de investigare a rețelei, determinarea și urmărirea în timp a evoluției principalilor parametri tehnici conform normativelor respective.

3. Problema executării lucrărilor în regie sau pe bază de contracte este mereu abordată în majoritatea țărilor. Opțiunile sunt condiționate de asigurarea resurselor financiare.

Tendința generală al Î.S. „Administrației de Stat a Drumurilor” este definitivarea documentelor normative pentru implementarea executării lucrărilor de întreținere și reparație pe criterii de performanță. Totodată, cel puțin lucrările de întreținere curentă și de asigurarea viabilității pe timp de iarnă, lucrări care nu pot fi clar estimate în proiecte, dar mai ales post execuție, să fie executate în regie. În același timp, intervine și responsabilitatea față de utilizator când intervențiile trebuie să fie operative și de calitate.

La moment este în curs de colectare și sistematizare banca de date, care cuprinde date de bază ale rețelei de drumuri din administrare, parte componentă a activității de stabilire a criteriilor de performanță a rețelei de drumuri.

4. Datorită rezultatelor activității în domeniul întreținerii și reparației drumurilor, precum și folosirii eficiente a mijloacelor fondului rutier în anul 2017 costul activelor statului – drumurilor publice (capitalizarea) – s-a majorat cu **498 339 270,85** lei.

Paralel cu capitalizarea mijloacelor fixe în urma realizării lucrărilor de reparație curentă și întreținere periodică s-a prelungit durata de serviciu a drumurilor de la unu la trei ani, în funcție de tipul lucrărilor efectuate.

5. O caracteristică funcțională a drumurilor este planeitatea suprafeței de rulare exprimată prin indicele internațional IRI, m/km. Planeitatea suprafeței de rulare influențează direct majorarea sau reducerea cheltuielilor operaționale de transportare a mărfurilor și pasagerilor, precum și confortul circulației rutiere. Totodată, în condițiile actuale de degradare structurală avansată a drumurilor (mai mult de 70% din lungimea drumurilor au o durată de exploatare care depășește orice limite) acest indice nu poate fi considerat ca indice veridic al stării tehnice. Totodată acesta este folosit la aprecierea eficacității utilizării mijloacelor fondului rutier.

Rezultatele măsurărilor instrumentale ale indicelui mediu internațional al planeității IRI pe drumurile naționale, efectuate în anul 2017, este prezentată în figura 1. Compararea stării tehnice a rețelei drumurilor cu datele anilor precedenți este problematică ca urmare a reclasificării rețelei drumurilor publice.

Fig. 1